
| p em hae praefandi in Indicem scholarum nostrarum obligatione visum est mihi, ex iis, 
quas jam ante annos fere triginta quinque de Eucharistia diszertationibus') publici juris feci, eam, quae 
est de „Cibo eucharistico^, paulo sane emendatam atque huie tempori?) et occasioni aecommodatam, 
iterum in medium proferre: arbitratus istam quam designavi scriptionem meam justo plus latitasse 
neque satis theologorum attentionem obtinuisse. Nequaquam enim superfluum videtur, notionem 
spiritalis animarum cibi, quo nomine, praeeuntibus sacrosancto "consilio "Tridentino et, qui ex ejus 
decreto conscriptus est, Catechismo Romano, omnes Catholici s. Eucharistiam insignimus, veram et 
genuinam accuratius, pro virili parte enucleare, eo quod exploratum habeo, ex istius accuratione 
magnam partem pendere, quales de hoc sanetissimo Saeramento conceptus nutrire debeamus, simulque 
animadverti, circa istius coelestis alimenti naturam et efficaeiam dubia exoriri posse et reapse exorta 
esse, quae dispellere omnino operae pretium puto. Ut autem dicenda in aliquot capita apte discernam, 


sit primum hoc: 


1) Videsis libellum meum „Orationes academicae tres, quibus doctrinae de Eucharistia aliquot loci illustrantur“, 
Paderbornae 1855. pag. 7. seqq. Confer etiam opus meum amplius: G©atramenten-tehre. 4. Aufl. Młiinfter ©. 472 ff. 

2) Libellus iste meus, quoniam a, 1855 in lucem prodiit, praecessit proscfiptionem ecclesiasticam operum 
Dr, Antonii Guenther, auctoris ceterum celeberrimi, qui etiam laudabiliter judicio s, Sedis se subjecit. De ejus enim et 
asseclarum ipsius opinionibus praeprimis hic agitur. 


1* 


I. 


Hominis naturam duobus constare, corpore et animo,*) tritissimum est. Quo autem pacto 
ambo haec naturae humanae partes ut hominem constituant, cujus indolem in utriusque substantiae 
et corporalis et spiritalis conjunctione sitam esse apud omnes sanae mentis in confesso est, coalescant, 
non una fuit semper omnium sententia. Etenim quum veteres plerumque theologi et philosophi istud 
animum inter et corpus commercium ita intelligerent, ut corpus quidem humanum per sese exanimem 
et mortuam molem statuerent, quae deinceps ab animo spiritali informaretur, ita ut idem ipse aniwus 
seu spiritus corporis humani anima seu forma animans nuncupanda sit: extitere recentiores quidam, 
qui utrique hominis substantiae vitam atque vitae źvepyećav peculiarem tribuerent, animum ab anima 
quoad vitae proprietatem reapse separantes, cujus quidem animae indolem nihil aliud dicerent quam 
ipsius corporis humani vim vitalem, ita ut, etsi corpus soluto ejus cum animo ligamine demortuum jaceret 
atque corrumperetur, tamen principium corporalis vitae non ex ipso animo spiritali, sed ex anima, 
quae dicitur sensitiva, tanquam ex fonte repetendum censerent, neutiquam ideo hominis naturam 
tripartitam inducentes (quae opinio dudum explosa fuit), sed potius animam humanam, ab animo 
(spiritu) toto coelo diversam, omnemque animalis vitae humanae rationem rerum corporearum ordini, 
quem naturam vocare solebant, attribuentes. Quo fit, ut recta consecutione animam inter et animum 
etiam quoad substantiam dignoscendum cesse statuerent, omnemque illius ligaminis, quod inter animum 
et corpus humanum intercedit, vim in quadam utriusque humanae vitae, et superioris et inferioris, 
vicissitudine et mutua proprietatum communicatione collocarent. 


Sed equidem ego causam hanc non eo consilio enarravi, ut adductis argumentis meum de 
ea judicium proferam, quippe quod jam solemniter sedis Apostolicae autoritate per fel. mem. Papam 
Pium nonum prolatum est a. 1857 in Brevi, quo Pontifex opera Antonii Guenther Indici libr. proh. 
inseri jussit, recentiorum hane de animae et corporis humani relatione hisce verbis perstringens: 
„Noscimus iisdem libris negari catholicam doetrinam de homine, qui corpore et animo ita absolvatur, 
ut anima eaque rationalis sit vera et immediata corporis forma." Quare nemo vere Catholicus istam 
alteram, quam deseripsimus, opinionem ultra jam tuebitur. Verum ea motus ratione discussionem 
hane praemisi, ut ostendere volens, istam de partibus humanae naturae sententiam, sieut in aliis loeis 
theologicis sat multis, ita etiam in nostro quod suscepimus argumento de eucharistico cibo rite intelli- 
gendo, etsi forte aliquam veri speciem prae se ferat, fuco suo veritatem et dignitatem Eucharistiae 
deminuere, ut, inquam, lectores qua de re hic agitur accurate et ad amussim perspiciant. Quid enim? 
Si ex mente conc. Tridentini cibus eucharistieus is est, qui spiritualiter (zwevuartxóc) i. e. modo 
quodam altiori postea determinando corpus nostrum sane vivum, non autem animum sive spiritum 
nutriat, s. Communionis usum et fructum praecipuum, proximum et (ut ita dicam) immediatum in 
vitam nostram animalem vel quod jam idem erit, corporalem duntaxat salubriter redundare; atque 
omnem quam animus noster ex Eucharistia habeat, utilitatem inde per ambages repetendam esse. 
Sin minus, ipsam naturam nostram spiritalem coelesti ista dape nutriri i. e. conservari augeri delectari 
confitendum erit. Sed quoniam ipsa nostrae disputationis viscera jam attigimus, accuratiori theologorum 
methodo rem in aprico collocare studeamus. 


s) Hoc non valde usitato pro designanda superiori naturae humanae parte vocabulo utor hic et multis aliis com- 
mentationis locis ad evitandum dubium, quum adversarii animae vocem sensu a consueto remoto usurpare soleant. Per se- 
patet, me animi vocabulo animam spiritalem i. e. rationalem et intellectivam intelligere. 


II. 


Inter eos qui recentiori illi opininioni de partium humanae natura distributione adstipulabantur, 
exorti sunt,*) qui revera cibum eucharisticum eo modo intelligendum arbitrabantur, animae cujus Eucha- 
ristia sit nutrimentum notionem ad hane vitam inferiorem quam spiritali oppositam corporalem sive 
animalem dixeris, quam tamen ipsi naturalem seu physicam nominare amabant, wnice restringendam 
censerent, in hune fere modum disputantes. 


Toto homine per protoparentum  praevarieationem paradisiacam seeundum animam et corpus 
in deterius mutato, hujus corruptionis contagione naturam quoque exteriorem sive rerum adspectabilium 
complexum (quam Conc. Later. IV creaturam mundanam nominat) una eum humano corpore, quicum 
inseparabili nexu jungitur, infectum esse. Quum vero per Christi redemptoris merita in ecclesia Dei 
omnia quae primaevo lapsni aut malo culpae aut malo poenae irretiuntur, restauranda et redintegranda 
sint, sacra illa signa sive symbola, quibus ex Christi institutione virtus illa salutifera ad sospitandam 
omnem creaturam adnexa est quaeque usitato nomine Sacramenta vocamus, haec igitur Sacramenta 
utramque creaturam spiritalem et corporalem, et in uno homine utramque ejus naturae partem, 
superiorem et inferiorem duplici ordine afficere et permeare debere; atque quum omnium consensu 
cetera sacramenta, exclusa Eucharistia, Baptismus praeprimis et, quae sequuntur alia in albo Sacra- 
mentorum, reparando animo destinata, salutarem gratiam stricte sie dictam i. e. gratiam sanctificantem, 
quae e direeto non nisi spiritum (animum) nostrum tangit, mentem illuminando, voluntatem excitando 
et corroborando una eum auxiliis gratiae digna suscipientibus conferunt, eam esse eucharistiae vim, 
ut ad restituendam, purgandam, elevandam vitam nostram corporalem sit ordinata; itaque praecipuum 
ejus fructum in eo reponendum esse, ut carnem nostram libidine corruptam indies renovet, fomitem 
concupiscentiae paullatim extinguat, prava desideria consopiat corpusque nostrum sensim ad eum con- 
ditionis apicem evehat, quem in gloriosa post mortem resurrectione futuram Apostolus Paulus (1. Cor. 15) 
describit; ipsum autem hominis animum in s. synaxi non quidem tanti beneficii omnino esse expertem, 
ut qui ob aretam eum eorpore unionem corporis sensa ipse persentiscat, atque sedato ardore libidinum, 
„guae militant adversus animam (animum)* 1 Petr. 2. 11, facilius ad altiora consurgere possit, nihilo- 
minus ipsam eucharistiae gratiam sacramentalem recta via animum et spiritalem ejus naturam per sese, 
sieut in reliquis sacramentis fit, non attingere. Quam ob causam Eucharistiam merito, ajebant, peculiari 
modo zo? 050090700 Christi sacramentum vocari sicuti cetera sacramenta Spiritui sancto, qui spiritalis 
gratiae est auctor vel potius dispensator, adseribantur; hocque solo titulo inter baptismum praeprimis 
(nam in reliquis sacramentis gratia baptismalis vel redditur vel augetur) et eucharistiam rotunde et 
dilucide discrimen statui posse affirmabant. Quae vero in Tridentina synodo de s. communionis 
fructibus habentur (Sess. 12 cap. 2). „sumi hoc sacramentum. qui spiritalis animarum cibus sit, tanquam 
antidoton quo liberamur a culpis quotidianis, et a mortalibus praeservemur, pignus praeterea esse futurae 
nostrae gloriae ac symbolum nostrae cum Christo unionis — ea non solum cum sua opinione recon- 
ciliari posse, sed intento velut digito hane cibi eucharistici notionem innuere. Ita fere illi, quorum ex 
mente cibi eucharistici effectus non circa ipsum animum, spiritus saneti gratia ornandum, sed circa 
animam, videlicet ut illi volunt, circa animalem corporis vitam splendore aliquo spiritali illustrandam 
et elevandam versatur, ita ut, dum cetera sacramenta recte zyvśruarzi (úno rod aweluaros) dixeris, 


1) Unum nominare possum, Emmanuelem Veith in opere quod inscribitur „Euńariftia”. Plures ejusdem scholae 
"Guentherianae asseclas in hac causa assentiri quum nullus dubitem plurali numero usus sum. 

s. eucharistia sacramentum Wvycxóv (dro rys Ydzyc), vel, quod isti praeferunt, (naturae) sit appellan- 
dum. — Quodsi quis, cui haee opinio fortasse mira et inaudita videatur, quaesierit, quibus eam argu- 
mentis demum fulcire conentur: primum quidem, animae cibum eucharisticum, ajunt, vocari in docu- 
mentis fidei non semel vel bis, ut velut obiter ita nominari putaveris, sed semper; nunquam permutato 
nomine animi pabulum. Deinde addunt, de animo nisi valde improprie et figurato loquendi modo 
diei non posse, ipsum cibari, nutriri, vesci; cibum igitur, qualis eucharistieus describitur, nisi corporis 
esse non posse. Quae si levia et parvi momenti esse videri possent, pondus argumenti in eo demum collocant, 
ut, praescribentes hane regulam cuiusvis sacramenti effectum ex ipsius institutionis veritate pendere, ut 
inquam inde pro eucharistia hoc illud efficiant. Ex ipsorum verborum, quibus Eucharistia consecretur 
(hoc est corpus meum, hic est sanguis meus) atque institutionis Dominicae in S. Coena peractae veri- 
tate sub sacramenti speeiebus tantummodo carnem et sanguinem Christi contineri, cetera, quae adesse 
in sanctissimo sacramento sane confitentur, Domini scilicet animum et divinam ejus substan- 
tiam, accedere quidem per coneomitantiam (quod dicunt), veruntamen non tam ex ipsius sacramenti 
natura, quam propter gloriosum existendi modum, quo Christus in Eucharistia praesens sistitur, ultro 
necessaria consecutione adjungi; ideoque, si sacramenti eucharistici vera et recta notio eruenda sit, 
solum Domini corpus in censum venire posse et debere; consentaneum vero denique esse, ut sacrum 
corpus Domini in corpus nostrum vires exserat suas, corporis autem Domini et animi nostri prorsus 
dissimiles esse rationem legem naturam, neque intelligi posse, quo pacto corpus, etsi Dominicum, ex 
sese spiritum nostrum afficere et penetrare possit. — Ita fere isti argumentantur.?) 


HI. 


Satis ostendisse mihi videor, quid sibi velint theologi cum sua de eucharistici cibi notione, 
et jam ad formandum de ea judicium accedo. lllud igitur minime negamus, hunc quem exposuimus 
de s. Eucharistia intellectum aliquam speciem prae se ferre, multaque hoc jacto fundamento de 
saluberrimis hujus Sacramenti effectibus disputari posse, quae nemo Catholieus aspernetur; attamen 
quoniam cibum eucharistieum ita sumunt exponendum, ut omnis ejus in animum seu animam rationalem 
et spiritalem directa et immediata vis negetur, non possum quin data opera eum reprobandam censeam. 
Imprimis quae argumenta suae causae allegant, ea mihi facili negotio, dilui posse videntur: 

Quod enim cibus eucharistieus animarum non animorum in regulis fidei saepius nominatur, 
tantum abest ut pro adversariis faciat, ut eorum opinioni obstare omnino mihi videatur. Etenim quum 
animae nomen, per se positum, ad naturae humanae partem inferiorem veteri psychologorum usu lo- 
quendi non liceat (supra pag. 6), magisterii autem ecclesiastici definitiones ex usu vocabulorum tune 
temporis obvio explicari debere constet, quis tam perfrictae frontis est, ut nomen illud e principiis 
philosophiae, quae longe post inolevit, exponendum esse contendat praepostere? Anima igitur, quae 
per eucharistiam cibatur, in mente Patrum Trident. nihil aliud significare potest quam ipsum animum 
ratione imbutum seu substantiam hominis spiritalem, quoniam Theologi usque ad concilium Trident. 
animam, nisi forte aliud attributum (utputa sensitivam) adderetur, semper rationalem spiritum intellexe- 
runt. Insuper patet totam concilii de Eucharistia doctrinam de eucharistia legenti, concilii Patres 
de anima tanquam spiritui quoad substantiam opposita ideoque inferiore hominis parte ne cogitasse 
quidem. — Quod autem de nutritionis proprietate addunt, non majoris ponderis esse arbitror. Verum 
quidem est, animum i. e. spiritum proprio loquendi genere vesci non posse. Sed quid inde? Animarum 


5) Vide opus supra citatum ,,Gudjriftia^ pag. 375 seqq. 

quippe cibum loeutionem translatam esse ob similitudinem quandam, quae inter vitam corporalem et 
spiritalem obtinet, id libenter concedimus, neque tamen in litterarum sono ita haerendum credimus, 
ut idcirco ejus sensus plenus et dilucidus impugnetur. S. synaxim eodem modo nutrimentum statuimus, 
quo v. gr. de gratia baptismali omnes confitemur, per eam homines in vitam aeternam regenerari, 
Sane de homine quidem si totam ejus naturam spectes proprio verbi sensu dici potest, eum generari, 
etsi de animo per se sumpto jam constet, eum non generari sed ereari potius,*) ast secundum naturalem 
voeabuli sensum neque totus homo neque animus (anima) regenerari i. e. denuo nasci potest. Ergo 
in designandis baptismatis effectis regenerationis vox propter similitudinem quandam ad altiorem signifi- 
catum naturae spiritali accommodatum, quod saepissime in eloquio humano fit, transfertur. Animam 
antem cibari juxta hane translationis regulam nihil aliud sibi vult quam, sicuti cum Pont. Eugenio IV 
(in deer. ad Armenos) omnes fere hucusque theologi explieuerunt: omnem nimirum effectum, quem 
materialis eibus et potus in vitam agunt corporalem sustentando reparando delectando, sacramentum 
hoc nostrum operari quoad vitam spiritalem. — Restat, ut, in quo firmissimum suae causae praesidium 
habere adversarii arbitrantur, videamus, possitne hoc eam reddere victricem. Qua in re cum iis jam 
consentimus, sedulo institutionis Eucharistiae verba attendenda esse, ut ipsius vis et indoles dignos- 
catur, probeque itidem distinguendum esse inter ea, quae ex ipsorum verborum vi et quae per con- 
comitantiam, ut dicitur, sub s. Speciebus adesse fide credimus: verum multum, imo plurimum valere 
ratione sacrificii incruenti Eucharistiae, de quo nobis non est sermo, fatemur, sed nihil valere ratione 
sacramenti Communionis, de quo uno nobis controversia est, contendimus idque non subtili quadam 
ratione theologica, sed ipso dogmate catholico adstruere conabimur. Lex igitur illa ecclesiastica, qua 
ut sub waa tantum panis specie laici et clerici non conficientes (sacrificium) s. eucharistiam sumant 
praescribitur, eo doetrinae eapite nititur, sub alterutra specie manducantibus verum et integrum sacra- 
mentum eum omnibus gratiis saeramentalibus ad salutem necessariis exhiberi. Quodsi igitur unicae 
speciei sumptione sacramentum neutiquam vel irritum vel mutilum redditur, consequens erit, id quod 
veram et propriam sacramenti rationem, quam veteres theologi formalem dixerunt, habet, sub alterutra 
specie aeque ac sub utraque contineri. Atqui evidens est, ex vi verborum sub utraque specie plus 
— et corpus et sanguinem — quam sub alterutra — vel corpus vel sanguinem — adesse. Ergo 
falsum est, institutionis (consecrationis) vocabula quoad usum sacramenti unice in sensum venire, et 
naturalem eorum consecutionem, qua etiam anima et divinitas Christi sistuntur, in ea negligendam esse. 
Patet etiam, si ex solis institutionis verbis cibi eucharistiei natura esset dijudieanda, sub panis specie, 
qua sola jam plerique Christifideles vescuntur, tantum corpus sanguine destitutum (nam Joh. 6 in 
verbis promissionis loco eorporis habes ,Carnem*) exhiberi; corpus autem sine sanguine vel exsangue 
i. e. mortuum, quid prodesse posset? Si eui autem haee subtiliora videantur, audiat ipsam synodum 
Trid. (Sess. 21 eap. 2), quae legem istam, euius mentionem fecimus, hoe doctrinae eapite fulcit, quod 
fatendum sit: „etiam sub altera tantum specie totum. atque integrum Christum verumque sacramentum 
sumi“. Quodsi totum atque integrum, habes igitur eorpus completum (cum sanguine) una cum anima 
atque divinitate Christi. Ergo certo certius est, utpote fide probatum, in s. Communione nequaquam 
verbis institutionis subsistendum esse, sed etiam?quae ultro accedunt Christi partes ad deseribendam ejus 
virtutem aecersendas esse. Neve ex mente adversariorum dixeris: reliquas Christi partes in saeramento 
quidem accedere minime negamus, sed eas ad constituendam 8 synaxeos notionem facere diffi- 
temur. Nam profecto si ita esset, mutilum imo nullum ut redderetur sacramentum sub sola panis 


6) Vide libellum nostrum: Die Sdópfungalebre, Paderborn 1885. S. 216 fi. 

specie sumptum foret necesse, quum praeter corpus ezsangue sub hae sola specie nihil manducari posset, 
videlicet sacramentaliter, etsi reliqua aliter vel alio modo adessent; corpus autem exsangue nullo pacto 
sacramentum constituere potest. Si autem corcesseris, in unaqualibet specie corpus Christi integrum 
i. e. carnem cum Sanguine eonjunctam manducari sacramentaliter i. e. ad effectum sacramenti conse- 
quendum, manet utique illatio: utrique, corpori et sanguini, semper animam Christi atque ejus divinam 
substantiam adjungi etiam sacramentaliter sive ad finem sacramenti consequendum Unde iterum con- 
ficitur, ex solis verbis institutionis cibi eucharistici notionem dijudicari non debere. Ultimum igitur 
istius sententiae propugnaculum, dogmatis ariete dirutum col'abitur. 


IV. 


Quoniam autem non sufficit, tela hostis confregisse, nisi etiam tuis ipsius armis vulnus letife- 
rum ei infligas, jam rationes quae istam opinionem jugulare mihi videntur, quam potest fieri breviter 
enarrabo. Mitto igitur, quae ipse Dominus Jesus (Joh. cap. 6 vv. 40, 54, 51) de fruetu hujus saera- 
menti praedicet, hoe coelesti Manna refectum „vitam aeternam in se habere, propter Christum vivere et 
in eo manere, sicut Christus in illo* — quis quaeso talia et his similia ad vitam animalem audeat 
restringere? Mitto luculentissima s. Patrum testimonia, quibus toti in eo sunt, ut coelestis convivii 
ejusque, quae per ipsum efficitur nostrae cum Christo unionis et communionis, .qua ad divinam plane 
consortium sublevamur, mirabiles effectus, mire celebrent. Mitto theologorum qui a scholastico docendi 
genere nuncupantur ipso Angelico Doctore duce agmen frequentissimum, qui omnes unanimi consensu 
coeleste hoc eucharistiae alimentum circa animam, ipsorum quod per se patet sensu intelligendam, 
i. e. eirea spiritalem hominis naturam praeprimis versari, in eamque omnium gratiarum quasi eumulum 
quo gratia baptismalis ad summum usque apicem augeatur infundere, non solum censuerunt, sed data 
opera et instituta comparatione inter dapes corporales et spiritales explicuerunt, quae vero inde in 
inferiorem naturae humanae partem redundent commoda, appendieis loco recensentes — haec omnia 
missa facio. lllud unum urgeo: supposito adversariorum de cibo euch. intelleetu patet Eucharistiam 
ceteris sacramentis ne aequiparari quidem nedum praeferri posse; imo si leetoris aures id ferre possent, 
eam e sacramentorum veri nominis catalogo expungi debere. Sacramentum enim, in quo omnes con- 
spirant, signum gratiae sanetificantis efficax est; gratia autem nisi cirea animum praeprimis ejusque 
facultates occupari non potest; quae praeterea sive ex corporis conditione vel ex rerum externarum 
natura animo adsciscuntur vitae altioris adminicula, adjumenta sanctitatis audire possunt, non sanctitatis 
ipsius gratia, nam naturae divinae consortium, ad quod per gratiam evehimur, animi esse non corporis, 
luce meridiana est clarius. Quae quum ita sint, quis quaeso sibi talem de eucharistia notionem 
fingere praesumat, ex qua consequens sit, eam e sacramentorum veri nominis albo eliminari debere, 
praesertim postquam Trid. synodus ejus super reliqua sacramenta excellentiam multis titulis praedicavit, 
Catechismus vero Rom. expressis verbis omnium gratiarum, quae ceteris sacramentis continentur fontem 
eam ac finem vocavit, fontem quia ex eucharistia velut a quadam scaturigine omnis ceterorum sacra- 
mentorum salutaris vis profluat, finem, quia reliqua sacramenta sua indole ad eucharistiae gratiam, 
velut ad metam et apicem suum collineent, sive ut cum s. Thoma loquamur, ordinentur. 

Quae omnia dum attenta mente mecum recolligo, non possum, quin isti sententiae temeri- 
tatis, imo falsitatis notam inurendam esse arbitrer. 


V. 


Veruntamen aliena diruere non est sua aedificare, atque aut parum aut nihil te profecisse 
existima, si falsa redargueris, nisi redarguendo veritati novam aliquam lucem affundis. Solet etiam 


= 4 — 


plerumque errori, dummodo mentis est non omnino obnubilatae,. subesse aliqua pars veritatis, quam 
si rite erueris atque ad cognitionis tum sortem addideris, majorem te quaestum tecisse autuma, quam 
si opinionibus aliorum mere refellendis diu multumque desudaveris. Quod et in causa nostra locum 
habet. Auctores enim, qui sententiam a nobis explosam tuentur, mihi persuasum est non tam in eo 
errare quod adstrunt, quam quod negant, quin imo illud quoque libenter concesserim, veteres theo- 
logos in deseribenda eucharistiae vi recensendisque ejus effectibus non semper aecurate versari, omnia 
quidem magnifico dicendi genere cumulare, non tamen singula sat distincte ponere, atque in eo prae- 
primis .deficere, quod s. synaxeos effecta, quae.corporalem vitam tangunt, ad eorum originis principium 
non satis distincte revocare soleant. Itaque meo judicio utriusqne sententia et veteris et recentioris 
(ut ita per eompendium loquar) eonjunetio quasi quaedam instituenda erit, ut plena et suis numeris 
absoluta notio habeatur. Hoc illud est, quod innuo. 

Quum fide constet, per peccatum a protoparentibus in paradiso commissum non solum hominis 
animum sive spiritum verum etiam corpus et, quieum corpus humanum inseparabili nexu jungitur, 
rerum externarum universitatem, quam naturae nomine haud raro insignimus, in deterius versam esse: 
utraque creatura, et spiritalis. in homine (ut de Angelis hoc loco sileamus) sita et corporalis tam 
in homine quam in rerum natura constituta, utraque, inquam, remedio Redemptoris indiget. Christi 
autem domini opus salutiferum utrique restituendae creaturae adaptatum fuisse, quis inficiabitur, quum 
omnis creatura, quae in coelis et quae in terra, in Christo dicente Apostolo (Ephes. cap. 1. 10 
draxegahatodcJat), instauretur vel potius recapituletur? Ex quo efficitur, ut in restituendo mundo 
divinis consiliis sapienter disponentibus omnino consentaneum appareat, duplicem in Novo Foedere 
sanandae rerum omnium universitati paratam esse medicinam, duplicem inquam ac bipartitam, alteram 
expiando et sanando animo, alteram redintegrando et, quod dicitur, clarifieando rerum corporcarum 
ordini (humano eorpore incluso) destinatam. Sed ut missas faciens res externas ad hominem solum 
et unum animadvertam per Redemptoris merita salvandum, manet tamen conseeutio, quoniam ipse 
et corpus habet et ideireo rerum etiam corporearum ordinis etiam quoad animum particeps est, manet 
inquam consecutio, duplicem ac bipartitam in Ecclesia, quae opus Christi persequitur, sacrorum, quibus 
homo sanetur et in pristinum integritatis et sanctitatis statum restituatur, quasi seriem quandam esse 
exspectandam, i. e. duo sacrorum genera, quorum alterum conferat gratiam veri nominis i. e. spiri- 
talem sanctitatis animi, alterum creaturae corporali tam intra quam extra hominem sitae remedium 
praestet, quod gratiam vel physicam. vel corporalem (per me licet) dixeris. lllud solum cave, ne quod 
uni sacrorum speciei adseribas, alteri omnino deneges. Patet enim, pleraque quae animum afficiant 
in eorpus, et quae corpus in animum propter intimam conditionis vicissitudinem redundare debere; 
ita ut peculiaris institutio, quae ex professo fit, in hac distributione remediorum utriusque ordinis 
unice sit attendenda. — Quo posito fundamento jam vide, quo argumentum deducam. Tale' enim 
sacrorum duplex genus in ecclesiae thesauris mihi videor deprehendisse. Alter est ordo Sacramen- 
torum, quae proprie sie vocantur (Eucharistiam, de qua controvertitur, ab initio excipimus) gratiam 
animae spiritali spiritalem infundentium, de quorum natura jam dubium esse non potest. Alter autem 
eorum sacrorum est, quae Sacramentalia (quasi inferioris generis „sacramenta* dixeris) vulgo vo- 
cantur. Haee enim sacramentalia, quo nomine multa alia, velut saeros ritus et caeremonias, compre- 
hendi, me non fugit, si tamen adaequate loqui velimus, solum rerum visibilium esorcismos * qui di- 
cuntur et benedictiones in ecclesia fieri solitas intelligimus, redintegrandae ereaturae corporali per 
peccatum depravatae instituta esse, nemo opinor negabit. Etenim elementa plerumque physica 
humano usui qualieunque modo destinata in iis sacrantur i. e. tam pestifera contagionis pollutione et 
maledieto liberantur (exorcizantur), tam salubri virtute imbuuntur (benedicuntur), ut homini iis utenti 

non obsint sed prosint potius. — Haec de sacramentalium natura delibasse sufficiat, ut, quo loco ea 
haberi velim, dignoscatur. 

In sacra nempe ecclesiae suppellectile duplex rerum ordo, duplici hominis substantiae omnino 
congruus habetur, alter sacramenta gratiae, alter sacramenta naturae (jam intelliget lector, quid hac 
voce velim) complectens. Sed ut jam ad nostram controversiam post ambages revertar, haee, si 
quid ego video, s. communionis peculiaris indoles et praestantia est, ut non solum utrique ordini 
adscribi debeat, sed et in utroque ordine primum locum obtineat, ita quidem ut utriusque ordinis 
et summum fastigium et communem quasi compagem constituat; unde merito diei possit, Eucharistiam 
totius aedifieii (systematis) et fundamentum et apicem esse. Longum foret, si omnes rationes, quibus 
duplieem hane s. communionis vim atque virtutem explanare et comprobare possem, vellem enumerare. 
Summa quaedam argumentationis puncta, attigisse suffieiat. Ac primum igitur eucharistiam esse sacra- 
mentum naturae sensu mox exposito, non quidem praecipue, multo minus unice (qui adversariorum est 
error) sed tamen directa operandi vi, jam inde ostenditur, quod in s. Coena corpus Domini verum 
manducandum exhibetur idque sacramentaliter i. e. ita ut corpus ad sacramenti rationem intimam perti- 
neat. Corpus autem verum et proprium, dum manducatur in corpus itidem manducantis agere vimque 
suam exercere debere, prorsus extra controversiam positum est. — Dein vero, dum in ceteris naturae 
sacramentis (seu sacramentalibus) elementa physica saerantur, idem sane et in eucharistia evenit, qua 
nutritionis physicae elementa, panis et vinum, consecrantur, et quidem ita ut in eucharistia meta, ad quam 
omnis rerum corporearum sacratio in ecclesia dirigitur, scilicet ad naturae substantiam lumine miro 
gloriosae conditionis illustrandam vel ut vulgo dicitur głorificandam reapse attingatur, dum corpus 
Christi verum quidem ast głoriosum, cessante substantia panis et vini rudi et ingloria, in ea praesens 
sistitur. Quae igitur iu ceteris sacramentalibus inchoatur consecratio substantiae physicae, ea in 
eucharistia usque ad transsudstantiationem perficitur, ita ut utrobique gradu quidem infinite dispar, 
genere autem omnino compar unius in alterum conversio et translatio habeatur. Sacramentorum autem 
ceterorum, velut baptismi, dissimilem esse legem, nemo ambigit. — In qua eucharistiae cum sacramentis 
disparitate, cum sacramentalibus similitudine etiam hoc in censum venit, quod quum sacramentalia, quamvis 
hominum utilitati destinata, tamen ita extra hominum usum posita sint, ut unumquodque eorum suo modo res 
sacra permaneat, etiamsi illo non utaris, velut aqua benedicta, Eucharistia in hoe mire cum iis con- 
spirat, ut quae corpus Domini praesens exhibeat, nemine manducante (quae Eucharistiae qualitas ejus 
permanentia vocatur); sacramentorum autem diversam esse legem, ut quae omnino non sint, nisi ab 
homine suseipiantur, etiam tironibus nostrae displinae notissimum est. — Tandem res nostra etsi for- 
tasse alio nomine, nunquam nou apud theologos in confesso fuit. Etenim ab initiis fidei Christianae, 
in quibus unum s. Martyrem lgnatium Antioch. nomino, traditum est, s. synaxim plurimum valere ad 
sedandum carnis libidinum saevientium ardorem, eandemque carnis nostrae gloriosae resurrectionis 
quoddam pignus existere. Videsis duo haec semper a magistris fructibus s. communionis adscribi solita, 
praecipue circa hominis vitam corporalem versari. lllud unum fuit desiderandum, quod veteres magistri 
saepe ejusmodi virtutem oriundam et derivandam generaliter potius statuerunt ex gratia sacramentali 
eucharistiae, quam ut ad originem in ejus ipsissima indole sitam discrete revocarent. — Habet igitur 
lector, quatenus opinioni adversariorum accedere impune possimus, videlicet in quantum eucharistia 
tamquam naturae sacramentum spectatur. Sed in hoc minime subsistendum est. 


Quod enim ad alteram, ut ita dicam, efficacitatis Eucharistiae partem attinet, ab adversariis 
negatam, in quo prorsus vapulant, esse nimium Eucharistiam etiam veri nominis saeramentum, ut- 
pote gratiae stricte sie dictae causam effectricem, id a me supra (pag. 6 seqq.) satis demonstratum esse 
confido; atque id unum, ut in hac eausa disputandi aequalitas non omnino tollatur, adjicere placet, 


= Md = 


sacramentalem hane eucharisticae communionis vim ita definiendam esse, ut dicas: omnium gratiarum, quae 
in ceteris sacramentis singillatim et per partes conferuntur, varietatem hoe uno cunetim et conjunctim 
copiose et abundanter exhiberi, ita ut divinae naiurae consortium (2. Petri cap. 1. 4) per cetera sacra- 
menta inchoatum in s. Eucharistia ad eum perfectionis gradum perducatur, quam terrena hominis 
conditio utcunque permittat: id quod uberius exponere non hujus loci est. 


Vi 

Quodsi tandem a me poposcerit lector, qui fieri possit, ut dwp/ez diversi generis efficacitas 
uni cibo eucharistico inhaereat, sciat, saepenumero in rebus dogmaticis satis esse, rem si exposueris, 
rei modum in medio relinquens. Attamen quod mihi in hoc argumento verisimillimum videtur, bre- 
viter proponam. Quidquid Christus Dominus, ut id proloquar, ad salutem generis humani in diebus 
carnis suae contulit, id constat ex humana ipsius natura, semper tamen divinae hypostatice unita, 
profectum esse. Idem igitur dicendum de praesentia Christi mystica, in sacramento Eucharistiae, ut- 
pote pridie quam pateretur instituto. Quoniam autem supra (pag. 7) ostensum fuit, totum et integrum 
Christum in s. communione sacramentaliter exhiberi, jam quoad sacramenti eucharistiae efficaciam du- 
pliciter ita distinguendum arbitror, ut statuam, adesse ad finem sacramenti operandum tam corpus 
Christi quam animam, quibus hominis natura constituitur, et quidem utramque divinitati hypostatice 
unitam. ln tali demum bipartita distinctione totus atque integer Christus quoad sacramenti usum 
absolvitur. Dum igitur totus atque integer Christus in s. synaxi toti atque integro homini ad instar 
cibi jungitur, id per partes ita enumerandum erit, ut dicas, corpus Christi corpus nostrum, animam 
vero Christi animam nostram ineffabili sane virtute pertransire. Itaque rem, de qua agitur, ita enuclean- 
dam censemus, ut dicamus: in Eucharistia dum anima Christi humana divinitate unita animam nostram 
omni gratiarum et donorum spiritualium genere ornet et ditet, pari modo corpus Christi, et ipsum 
divinitati unitum ideoque gloriosissimum, eodem actu simul eorpus nostrum permeare, sordes per pecea- 
tum contraetas paulatim expurgando, mortalitatis et concupiscentiae labem sensim exurendo, carnis 
denique nostrae eaducam miseramque conditionem in gloriosissimi sui eorporis formam indies magis 
magisque transmutando. — Tali modo duplicem duplicis efficaciae in uno eodemque Eucharistiae sacra- 
mento causam efficientem et quidem omnino adaequatam eruisse nobis videmur. Unde illud quoque 
patescere arbitror, id quod in Eucharistiae sacramento signi mere externi (ut reqvexós loquar) ratio- 
nem habeat, quodque, ut hoc exemplo utar, in baptismi sacramento ablutioni per aquam materiali aequi- 
parari possit, tantummodo in speciebus panis et vini eorumque esu mere physico sitam esse. Dum igitur 
in reliquis sacran.entis signo exteriori unum et simplex virtutis supranaturalis genus (veluti baptismo 
regenerationis gratia) subesse cognoscitur, in s. communione duplex et diversum genus efficacitatis 
continetur, scilicet manducatio corporis Christi corporalis quidem sed tamen spirituali (sacramentali) 
modo intelligenda, simulque animae Christi per animam nostram in similitudinem cibi susceptio. 
Utraque efficaciae pars ad cibi eucharistici veram plenamque notionem necessario faeit; ita ut si 
alterutram quamlibet sustuleris, coeleste hoc alimentum dimidio quasi fruetuum suorum, si quid ego 
video, defraudes. 

Quodsi tandem, quae per partes enuneiata sunt, in unum colligere velis, haec vera et suis 
titulis absoluta eibi eucharistiei indoles est, ut per ipsam utriusque hominis substantiae eum Christo 
homine et, mediante natura ejus humana, cum ipsa divina natura intima conjunctio atque adeo con- 
sortio instituatur. Praemisso hoc duplicis qualitatis fundamento singulos s. communionis in duplici 
genere effeetus dilucide et fundatissime enarrare, facillimum negotium foret, si ad munus, quod 
scriptione hae nostra suscepimus, pertinere censeremus. Haec igitur hactenus. 

Renuntiatio judiciorum de certamine litterario a commilitonibus Lycei Regii 
Hosiani anno superiore inito et quaestionum in currentem 
annum propositarum promulgatio. 


Ordo Theologorum pro certamine literario has proposuerat quaestiones: 

Ex stipendio Regio: 

De motivis humanarum aetionum tam naturalibus quam supranaturalibus disputetur. 

Ex stipendio Seheill-Busseano: 

Ritus baptizandi parvulos qui nune viget ex primaevae ecclesiae institutione catechumenorum ae 

disciplina illustretur. 

De priore quaestione Ordini, quod dolendum est, nulla commentatio, de posteriore una tantum 
tradita est his verbis insignita: Unus Dominus, una fides, unum baptisma. (Eph. 4, 5.) 

Quam commentationem etsi propter impolitam parumque latinam dietionem multa deprehenduntur 
obscura intellectuque difficilia, Ordo non indignam judicavit esse praemio, eum auctor laudabili eura 
ac diligentia et judicio plerumque sano rem traetaverit atque absolverit. 

Reclusa charta innotuit: 

Julius Weichsel, stud. theol. 
Ordo philosophorum ex instituto Regio hane quaestionem proposuerat: 

Kantius et Raimundus a Sabunde esse Deum ex honesti principiis repetentes quomodo inter se 
differant. 

Subjecta est Ordini una commentatio, hisce verbis insignita: 

„Ganz leise spricht ein Gott in unsrer Brust 
ganz leise, ganz vernehmlich.* Goethe, Tasso IIT, 2. 

Seriptor quid inter illorum philosophorum rationes intersit, quanquam singillatim non satis ex- 
plicavit, summatim tamen reete indicavit; congesta apte disposuit sermone polito usus. Quapropter 
Ordo eum praemio constituto dignum esse censuit. 

Rescissa schedula prodiit nomen: 

Carolus Fieberg, stud. phil. 


In annum currentem commilitonibus hae quaestiones proponuntur: 

Ordo Theologorum commilitonibus pro certamine literario in annum currentem has proponit 
quaestiones: 
Ex instituto Regio: Enarretur vita Samuelis prophetae et ex historia illius temporis illustretur. 
Ex stipendio Scheill- Busseano: De s. Hieronymo vitae monasticae patrono ae defensore. 
Ordo Philosophorum in annum eurrentem Commilitonibus de praemio regio certantibus hane 
proponit quaestionem: 
Ea psalmorum loca, quae de rerum natura agunt, breviter exponantur. 
Certantium eommentationes sermone latino seriptae et more consueto signatae ante Diem Nativi- 
tatis Domini anni currentis rectori Lycei tradendae sunt. 


